Μοχάμεντ Αλ-Ντεαγέα

Ο **Μοχάμεντ Αμπντουλαζίζ Αλ-Ντεαγέα** (*Mohamed Abdullaziz Al-Deayea*, , γεννήθηκε 2 Αυγούστου 1972) είναι Σαουδάραβας πρώην ποδοσφαιριστής, ο οποίος αγωνιζόταν ως τερματοφύλακας. Αγωνίστηκε σε τέσσερα Παγκόσμια Κύπελλα με την Εθνική Σαουδικής Αραβίας και αγωνίστηκε σε συνολικά 178 επίσημους διεθνείς αγώνες, ρεκόρ για τερματοφύλακα. Επίσης ψηφίστηκε ως ο καλύτερος τερματοφύλακας του 20ού αιώνα στην Ασία.

## Καριέρα
Ο Αλ-Ντεαγέα μοίρασε την επαγγελματική του σταδιοδρομία μεταξύ των συλλόγων Αλ-Ταΐ και Αλ Χιλάλ. Αρχικά ξεκίνησε ως χειροσφαιριστής, αλλά πείστηκε από την ομάδα του και τον μεγαλύτερο αδελφό του Αμπντουλάχ να γίνει ποδοσφαιριστής. Ο Μοχάμεντ ήταν υπό μεγάλη πίεση στην αρχή της σταδιοδρομίας του, επειδή έπρεπε να συνεχίσει στα χνάρια του αδελφού του Αμπντουλάχ, ο οποίος ήταν νικητής του Ασιατικού Κυπέλλου Εθνών και φημισμένος τερματοφύλακας. 

Ο Αλ-Ντεαγεά έχει 178 συμμετοχές με την Εθνική Σαουδικής Αραβίας με την τελευταία του εμφάνιση στις 11 Μαΐου 2006. Η επίδοση αυτή ήταν ρεκόρ κόσμου όταν σημειώθηκε καταρρίπτοντας το ρεκόρ του Μεξικανού Κλαούντιο Σουάρες και παρέμεινε για πέντε χρόνια.  Ήταν βασικό μέρος μιας χρυσής γενιάς που έφτασε σε τέσσερα διαδοχικά Παγκόσμια Κύπελλα και κατέκτησε το Ασιατικό Κύπελλο Εθνών το 1996. Έγινε βασικός το 1994 στο Παγκόσμιο Κύπελλο του 1994 έχοντας ήδη τον πρώτο διεθνή του τίτλο στο Παγκόσμιο Κύπελλο κάτω των 16 ετών το 1989 στη Σκωτία. Οι Δυτικοασιάτες ήταν σε μεγάλο βαθμό άγνωστοι εκτός των ασιατικών ποδοσφαιρικών κύκλων όταν έκαναν το ντεμπούτο τους στην παγκόσμια σκηνή, αλλά   νικώντας το Βέλγιο με 1-0 προκρίθηκαν στους 16. Ακολούθησε ο αποκλεισμός από τη Σουηδία, αλλά το τουρνουά παραμένει το καλύτερο της Σαουδικής Αραβίας και το καλύτερο του Αλ Ντεαγέα όσον αφορά τα γκολ που δέχθηκε (έξι σε τέσσερα παιχνίδια και ο μοναδικός που δεν δέχθηκε γκολ). 

Το 1998 στη διοργάνωση της Γαλλίας, στην αναμέτρηση με τη γηπεδούχο και μετέπειτα πρωταθλήτρια Γαλλία ο τερματοφύλακας κατάφερε να κρατήσει μακριά τους Γάλλους μέχρι οκτώ λεπτά πριν από το ημίχρονο πριν αυτοί επικρατήσουν με 4-0 σε αγώνα που οι φιλοξενούμενοι έμειναν με 10 παίκτες. Η ισοπαλία με 2-2 εναντίον της Νότιας Αφρικής, ήταν και η μοναδική καλή στιγμή στη διοργάνωση. Στο Παγκόσμιο Κύπελλο του 2002 ο Αλ-Ντεαγέα ήταν αρχηγός της χώρας του, αλλά στο πρώτο Παγκόσμιο Κύπελλο σε ασιατικό έδαφος θα αποδεικνυόταν το χειρότερο σε βαθμούς και γκολ. Τέσσερα χρόνια αργότερα στη Γερμανία το 2006, ο Αλ-Ντεαγέα επιλέχθηκε ξανά στην ομάδα της χώρας του, αλλά δεν ήταν πλέον η πρώτη επιλογή, παραμένοντας στον πάγκο. Κλείνοντας τη διεθνή του καριέρα είχε διατηρήσει ανέπαφη την εστία του σε 78 αγώνες, επίδοση ρεκόρ κόσμου που ξεπεράστηκε μόνο από τον Ίκερ Κασίγιας. 

Στις 22 Ιουνίου 2010, ο Αλ-Ντεαγέα ανακοίνωσε την αποχώρησή του από το ποδόσφαιρο σε ηλικία 37 ετών. Στις 5 Ιανουαρίου 2012, οργανώθηκε ένας μεγάλος αγώνας αποχαιρετισμού μεταξύ της Αλ Χιλάλ και της Γιουβέντους. 70.000 φίλαθλοι είχαν συγκεντρωθεί στο Στάδιο Βασιλιά Φαχντ. Ο αγώνας έληξε 1-7 υπέρ της Γιουβέντους με ένα γκολ από τον Σαάντ Αλ-Χάρτι. Τα γκολ της Γιουβέντους σημειώθηκαν από τους Αλεσσάντρο Ντελ Πιέρο (δύο), Έλτζερο Έλια, Αρτούρο Βιδάλ, Τζόρτζιο Κιελίνι, Σιμόνε Πέπε και Φάμπιο Κουαλιαρέλα.

## Στατιστικά σταδιοδρομίας

### Σύλλογοι

### Διεθνή

## Τίτλοι

### Συλλόγων

; Αλ Ταΐ 

* 1η Κατηγορία Σαουδικής Αραβίας: 1994-95 

; Αλ-Χιλάλ 

* Πρωτάθλημα Σαουδικής Αραβίας: 2002, 2005, 2008, 2010 
* Κύπελλο Πρινς Κράουν: 2000, 2003, 2005, 2006, 2008, 2009, 2010 
* Κύπελλο Ίδρυσης Σαουδικής Αραβίας: 1999 
* ΑΦΚ Τσάμπιονς Λιγκ: 2000 
* Κύπελλο Κυπελλούχων Ασίας: 2002 
* Σούπερ Καπ Ασίας: 2000 
* Αραβικό Σούπερ Καπ: 2001 
* Κύπελλο Νικητών Αραβικού Κυπέλλου: 2000

### Διεθνείς

; Σαουδική Αραβία 

* Παγκόσμιο Κύπελλο U17: 1989 
* Πρόκριση στο Παγκόσμιο Κύπελλο: 1994, 1998, 2002, 2006 
* Ασιατικό Κύπελλο Εθνών: 1996 
* Κύπελλο Αραβικού Κόλπου: 1994, 2003 
* Αραβικό Κύπελλο Εθνών: 1998 
* Ισλαμικοί Αγώνες Αλληλεγγύης: 2005

## Ατομικές διακρίσεις

* Στους πέντε καλύτερους Ασιάτες παίκτες της Ασιατικής Συνομοσπονδίας Ποδοσφαίρου (AFC): 1996 
* Καλύτερος τερματοφύλακας του Ασιατικού Κυπέλλου Εθνών (2): 1996, 2000 
* Καλύτερος τερματοφύλακας του Κυπέλλου Αραβικού Κόλπου (2): 1998, 2002 
* Καλύτερος τερματοφύλακας του Τσάμπιονς Λιγκ Αραβικού Κόλπου: 2000 
* Καλύτερος τερματοφύλακας του Αραβικού Κυπέλλου Πρωταθλητριών Συλλόγων: 2001 
* Καλύτερος τερματοφύλακας του Κυπέλλου Κυπελλούχων Ασίας: 2002 
* Το 1999 ψηφίστηκε ως ο Τερματοφύλακας του Αιώνα στην Ασία από την Διεθνή Ομοσπονδία Ιστορίας και Στατιστικής Ποδοσφαίρου (IFFHS).
* Το 2021 ψηφίστηκε στην ομάδα-όνειρο όλων των εποχών στην Ασία από την IFFHS.

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι
* Αναλυτικά διεθνών εμφανίσεων - από τη RSSSF
* 
 

Κατηγορία:Σαουδάραβες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σαουδικής Αραβίας
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Κυπέλλου Συνομοσπονδιών FIFA 1995
Κατηγορία:Ποδοσφαιριστές Ασιατικού Κυπέλλου Εθνών 1996
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Κυπέλλου Συνομοσπονδιών FIFA 1999
Κατηγορία:Ποδοσφαιριστές Ασιατικού Κυπέλλου Εθνών 2000
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Αλ Ταΐ ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Αλ Χιλάλ ΦΚ
Κατηγορία:Τερματοφύλακες ποδοσφαιριστές που έχουν βάλει γκολ